
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege privind înfiinţarea, organizarea şi funcţionarea Consiliului Naţional de Formare Profesională a Adulţilor



Biroul   permanent   al Camerei Deputaţilor a trimis, cu adresa nr. 66 din 15 martie 1999, Comisiei pentru drepturile omului, culte şi problemele minorităţilor naţionale, spre avizare, proiectul de Lege privind înfiinţarea, organizarea şi funcţionarea Consiliului Naţional de Formare Profesională a Adulţilor.



În şedinţa din 8 aprilie 1999, comisia a analizat proiectul de lege şi a hotărât, cu unanimitate de voturi, să îi acorde aviz favorabil cu următoarele observaţii:



- Atribuţiile acestei instituţii nu sunt suficient conturate; de asemenea, nu sunt precizate sursele de finanţare a activităţii Consiliului, inclusiv pentru anul în curs.



- Stabilirea, în alin. (3) şi (4) ale art. 7, a clauzelor ce stipulează că desfăşurarea activităţii şi luarea deciziilor se face în prezenţa şi cu votul a cel puţin 2/3 din numărul membrilor poate antrena blocaje în activitatea Consiliului îngreunând adoptarea deciziilor de către acesta.



- Stabilirea indemnizaţiei lunare pentru preşedintele Consiliului, conform dispoziţiilor alin. (6) al art. 8 şi a indemnizaţiilor pentru participarea la şedinţele Consiliului, cuvenite membrilor acestuia, potrivit prevederilor alin. (5) al art. 7 prin reportare la salariul directorului general executiv, funcţie ce face parte din aparatul Consiliului, nu este de acceptat. Firesc este ca proiectul de lege să stabilească funcţia de conducere adecvată acestui Consiliu ca autoritate administrativă autonomă cu rol consultativ, în raport de care să se determine cotele părţi din salariul acelei funcţii care să fie acordate ca indemnizaţie lunară pentru preşedintele Consiliului Naţional şi, respectiv, ca indemnizaţie de şedinţă pentru membrii Consiliului.



- Prevederea de la alin. (3) al art. 9 prin care se stabileşte că statul de funcţii pentru secretariatul tehnic al consiliului se aprobă în condiţiile legii este superfluă atât timp cât nu indică legea la care se referă.

PREŞEDINTE,

Marţian Dan

